21.-24. aprillini toimus Hollandis Haagis 33. Teldersi rahvusvahelise õiguse harjutuskohtuvõistlus. Tartu Ülikooli võistkond on Teldersi harjutuskohtuvõistlusel osalenud alates 1994. aastast. Sel aastal saavutas Tartu Ülikooli võistkond 8. koha. Võistkonda kuulusid teaduskonna üliõpilased Mari Matjus, Liiri Oja, Miiko Vainer ja Rauno Klemm. Võistkonda juhendasid rahvusvahelise õiguse assistent Katre Luhamaa ja magistrant Marika Kütt. Kokku osales võistlusel 26 riiki. Võistlusel osalemist toetasid Tartu Ülikooli õigusteaduskond ning suurtoetaja Advokaadibüroo Luiga Mody Hääl Borenius.